7 катастрофи във Варна през последното денонощие
Автор: Екип Varna24.bg 09:51 / 09.11.2009 Коментари (0) 833
Седем катастрофи са регистрирани във Варна през последното денонощие, съобщихa от КАТ. При инцидентите няма пострадали граждани, нанесени са само материални щети. Пътните настилки във Варна са сухи, а видимостта е добра. С нормална интензивност е движението по основните булеварди на морската столица. До момента в КАТ - Варна няма постъпила информация за сериозни проблеми, свързани с транспортната инфраструктура на града. От пътна полиция призоваха водачите на МПС да шофират с включени къси светлини и през светлата част на денонощието и да спазват стриктно правилата за движение. От днес органите на реда ще санкционират всички водачи за неизправности по автомобилите.